
                                                                    RAPORT
PROJEKTREZOLUTA 
PËR MBËSHTETJEN E SOVRANITETIT DHE TËRËSISË TERRITORIALE TË UKRAINËS DHE MBROJTJEN E PARIMEVE TË SË DREJTËS NDËRKOMBËTARE DHE TË SIGURISË EVROPIANE    



· HYRJE

Komisioni për Politikën e Jashtme, në cilësinë e komisionit përgjegjës, në mbledhjen e datës 7 mars 2022, mori në shqyrtim projektrezolutën “Për mbështetjen e sovranitetit dhe tërësisë territoriale të Ukrainës dhe mbrojtjen e parimeve të së drejtës ndërkombëtare dhe të sigurisë evropiane”

Në mbledhjen e Komisionit për të prezantuar projektrezolutën ishin të pranishëm edhe deputetët Taulant Balla, Kryetar i Grupit Parlamentar të Partisë Socialiste dhe Blerina Gjylameti. Në mbledhje ishte gjithashtu i pranishëm edhe deputeti Petrit Vasili për paraqitjen e një amendamenti lidhur me projektrezolutën në fjalë.


1. BAZA  LIGJORE 

 Nenet  18 dhe 34 të Rregullores së Kuvendit. 

I. QËLLIMI  DHE PËRMBAJTJA E PROJEKTREZOLUTËS

Projektrezoluta ka si qëllim mbështetjen e sovranitetit dhe tërësisë territoriale të Ukrainës dhe mbrojtjen e parimeve të së drejtës ndërkombëtare dhe të sigurisë evropiane. 


II. DISKUTIMI NË KOMISION

Fillimisht Komisioni diskutoi mbi rendin e ditës dhe disa çështje procedurale lidhur me të si dhe me propozimet e bëra nga disa deputetë për një amendament, një mocion për diskutim bashkëlidhur  një tjetër projektrezolutë. 

Deputeti, z. Taulant Balla, në cilësinë dhe të kryetarit të grupit të Partisë Socialiste  prezantoi projektrezolutën duke theksuar se nisma ligjore ishte dakordesuar paraprakisht midis katër grupeve parlamentare në Konferencën e Kryetarëve.

Kryetarja e Komisionit, znj.Mimi Kodheli, në diskutimin e saj rreth  projektrezolutës së Kuvendit, theksoi faktin se  projektrezoluta e propozuar  është në përputhje me  të rezolutën e Asamblesë së Përgjithshme të Kombeve të Bashkuara të datës 1 mars 2022 për agresionin kundër Ukrainës, në mbështetje të rezolutës së Parlamentit Evropian, të datës 1 mars 2022, kundër agresionit të Rusisë ndaj Ukrainës dhe në unanimitet të plotë me qendrimet dhe vendimet e aleatëve tanë SHBA dhe NATO, dhe për këtë arsye ftoi deputetët e Komisionit për miratin e saj.
Gjatë shqyrtimit të projektrezolutës, deputetët diskutuan në lidhje me amendamentin e paraqitur nga deputeti z. Petrit Vasili, nëpërmjet të cilit kërkohej që projektrezoluta të shprehej kundër idesë së Ballkanit të Hapur dhe të kërkonte nga Qeveria anullimin e angazhimit të saj në këtë projekt, duke argumentuar se kjo niset nga principialiteti dhe luajaliteti dhe përkon me qendrimet kritike të Bashkimit Europian ndaj pozicionimit pro-rus të Serbisë. 
Pas diskutimeve Komisioni kaloi në votin projektrezolutën  ku në fillim  u votua  amendamenti i paraqitur  nga deputeti z. Petrit Vasili, amendamet  i cili u mbështet vetëm nga deputetët e opozitës  por pa mundur të sigurojë kuorumin  e nevojshëm për tu  miratuar.  Projektrezolutaa u miratua me shumicë votash dhe kaloi për diskutim në seancë plenare.  

